b'\n_START_ARTICLE_\nBakelit\n_START_PARAGRAPH_\nBakelit je polimerni materijal, sintetska smola dobivena kondenzacijom fenola i formaldehida. Bakelit je nazvan po Leu Hendriku Baekelandu, belgijsko-ameri\xc4\x8dkom kemi\xc4\x8daru koji ga je izumio 1907. Sam naziv bakelit poslije se pro\xc5\xa1irio i na druge fenolne umjetne smole, tako da danas prestavlja puno \xc5\xa1iri pojam. Zagrijane smole lako se oblikuju pre\xc5\xa1anjem u kalupima. Zbog dobrih izolacijskih i mehani\xc4\x8dkih svojstava upotreba bakelita se jako pro\xc5\xa1irila, posebno u elektronici i elektrotehnici.'